b'\n_START_ARTICLE_\nStrupena vrtnica\n_START_SECTION_\nVsebina\n_START_PARAGRAPH_\nNapeta kriminalka govori o enaindvajsetletni Izabeli. Po kon\xc4\x8dani srednji \xc5\xa1oli je pri\xc4\x8dela pisati kriminalke in kmalu postala zelo uspe\xc5\xa1na. Sama s seboj je bila zadovoljna, saj je po\xc4\x8dela tisto, kar jo je veselilo. Imela je fanta Andra\xc5\xbea, s katerim se je ravnokar raz\xc5\xa1la. Da bi ga la\xc5\xbeje pozabila in imela ve\xc4\x8d \xc4\x8dasa za pisanje, se je odpravila na po\xc4\x8ditnice k mamini prijateljici Aniki. Tam je spoznala privla\xc4\x8dnega mladeni\xc4\x8da Kristijana, ki je bil detektiv, zaposlen na oddelku za umore. Med njima je kmalu presko\xc4\x8dila iskrica._NEWLINE_Na po\xc4\x8ditnicah so se dogajale \xc4\x8dudne stvari. V Anikini hi\xc5\xa1i se je namre\xc4\x8d zgodila serija umorov. Umreti bi morala tudi Izabela, kar pa je prepre\xc4\x8dil Kristijan, ki je razkrinkal morilca.\n_START_SECTION_\nZbirka\n_START_PARAGRAPH_\nKnjiga Strupena vrtnica je prva knjiga iz serije kriminalk Tanje Frumen. Avtorica sama je v knjigi \xc5\xbee napovedala nadaljevanje zgodbe z naslovom Razlito \xc4\x8drnilo, ki bo prav tako iz\xc5\xa1la v zalo\xc5\xbebi Murano.\n_START_SECTION_\nIzdaje in prevodi\n_START_PARAGRAPH_\nDelo je bilo prvi\xc4\x8d izdano leta 2011 [COBISS]'